Luxexpo (Tramshalt)
Luxexpo ass eng Halt op der Linn T1 vum Stater Tramsreseau, déi den 10. Dezember 2017 opgaangen ass.

Lag vun der Statioun 
D'Statioun läit beim Rond-point Serra, am Ufank vun der Avenue John-F.-Kennedy am Quartier Kierchbierg vun der Stad Lëtzebuerg. Bis datt d'Streck bis op de Findel verlängert ass, ass d'Statioun Luxexpo de provisoreschen Terminus.

D'Statioun läit no bei der Luxexpo The Box, no där se och genannt ass.

Infrastruktur 
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen equipéiert. Kuriéiserweis ass den Numm vun der Statioun net op de Quaien ugeschloen. D'Statioun ass fir Persoune mat ageschränkter Mobilitéit accessibel.
 
Bei der Statioun gëtt et eng m-box fir Vëloen ofzestellen, eng Vel'oH!-Statioun an et huet een an der Busgare Luxexpo Uschloss op eng sëlleg AVL- an RGTR-Buslinnen.

Biller

Kuckeswäertes an der Ëmgéigend

Um Spaweck 

 

Halte vum Stater Tram
Kierchbierg